Kikanja_john_baptist/sandbox
OKULIMA ENNYAANYA
Olwareero tugenda kutunurira kukilime ky'enyaanya ,omuntu okulima ennyaanya otekeddwa kukola bino wammanga. Ffuna obusigo bw'ennyaanya ennungi ddala ngazino mulimu oxly,Eden,Rionex,n'ekika kya Maximal. Ennyaanya zino zibala bulungi ate nga mpangaazi ddala ng'omaze okuzinoga. OKUKOLA BEEDI Y'ENNYAANYA. Ffuna ekifo  ekilina ettaka eggimu obulungi ,kabala bulungi  ekifo kino era bwekiba nga ettaka siddungi tekamu ebigimusa nga kalimbwe w'enkoko. Ppima fuuti 3 obugazi nobuwanvu bwonna bwoyagala okusinziira kubungi bwensigo  gyolina. Mansa obusigo oluvannyuma obikkeko ettaka ettonotono awo obikeko ebisubi ,fukirira wo amazzi bwekuba kwamusana okumala ennaku 6-7 olyoke obikuleko ebisubi  ng'obusigo bumeze awo ozimbeko akayumba okwewala omusana. Ngawayisewo wikisi 2 tandika okukendeeza ebisubi ku beedi ennyaanya zisobole okumanyiira embeera yobudde naye tewerabira okufuyiirako eddagala ly'ebiwuka. Ngawayisewo wikisi ssatuku nnya tandika okusimbuliza  ennyaanya zino munnimiro ewedde okutegekebwa. OBA. Ffuna kalimbwe w'enkoko omutabule bulungi n'ettaka, Ffuna obuveera ngabuno mwebassa kalitunsi otekeemu ettaka lino  awo yiwamu amazzi agokya okusobola okutta obuwuka obuyinza okutta ennyaanya zo ,oluvannyuma ettaka nga liwoze tekamu obusigo  bubiriburi mubuli  kaveera. EBIGIMUSA EBIKOZESEBWA KUNNYAANYA. Bw'oba otandise okusimbuliza osobola okukozesa ebigimusa bino ,singa ettaka liba ngalibi kozesa kalimbwe w'enkoko ez'amaggi ng'ono omussa mukinnya n'omutabula n'ettaka awo nosimbamu ebikolo b'yennyaanya bibiri mumabanga agasanidde .oba osobola okukozesa NPK akasanikira kekiddomola  kamu, kayiwe mukinnya otabule n'ettaka oyiseewo ennaku  3-4 ow'olyoke osimbe ennyaanya zo. E bigimusa ebifuyirwako mulimu NPK super green ng'ono ayamba nnyo okukwasa ekimuli nekimera okubeera nga kyakiragala bulungi. Tulinamu booster ng'ono ayamba nnyo mukugezza entengo ,Tulinamu allwin gold ng'ono ayamba ennyaanya okumulisa ennyo n'okukwasa ekimuliate nokuleeta amatabi amalala. Tewerabira okubikka ennyaanya zo. LWAKI TUBIKKA ENNYAANYA 1, Okubikka kuyamba omulimi kumuddo obutamera. 2, Okubikka kuyamba ettaka okukuuma amazzi. 3, Okubikka kuyamba ennyaanya obutaliibwa magongolo. 4, Okubikka kuyamba okwongera kumutindo gw'ekimera ky'ennyini nga tekisamukilwako ttaka. EDDAGALA ELIKOZESEBWA MUKUFUYIIRA ENNYAANYA. Tulina eddagala lyabika bingi ngalino mulimu Rocket,Dudu cyper ,Turfgor ,Harvester n'ebirara bingi ,Tulinamu eddagalaeliyitibwa  fungalcil ne harvester ngalino likozesebwa kukibabuko [blight] era tulina n'eddagala ly'obuwungo eliyitibwa mancozeb  oba dayisiini ngalino liyamba nnyo okukendeeza amazzi mubikoola  by'ennyaanya. OBULWADDE OBUTAWANYA ENNYAANYA. 1 ,Tulinamu obulwadde bwakiwotoka era buno ebiseera ebisinga tebulina ddagala ngera butera nnyo okubeera muttaka ly'omukisennyi. 2, T ulinamu ekilwadde ky'e kibabuko [blight] era nga kino osobola okukozesa Fungalcil ne Harvester okukigoba. 3, Era tulinamu n'ekilwadde ky'ekigennge nga kino osobola okukozesa eddagala eliyitibwa Dudu acelamectin okukigoba ,kati gwe omulimi wekwate bino oleme kwejjusa. Bannange ebiwooma biggwa byokya ne walungi tewaba wammwe .okulima bugagga ate nenkumbi telimba  gw'akutemyako oyagala wambazzi  tandika nange leero  tojjakwejjusa.